[{"text_idx": "#000002", "text": "Mae RAF y Fali yn edrych ymlaen at lawer mwy o flynyddoedd ym Mo\u0302n ar o\u0302l i\u2019w redffordd fwyaf gael arwyneb newydd."}, {"text_idx": "#000003", "text": "Bydd yn cymryd tua blwyddyn i\u2019r gwaith gael ei gwblhau, ond eglurodd comander yr orsaf, y Capten Grw\u0302p Brian Braid, wrth AC Ynys Mo\u0302n Rhun ap Iorwerth ei fod yn fuddsoddiad hollbwysig yn nyfodol prif ganolfan hyfforddi peilotiaid jetiau cyflym y RAF."}, {"text_idx": "#000004", "text": "Mae\u2019r Capten Grw\u0302p newydd Brian Braid, yn falch iawn i fod yn o\u0302l yng nghanolfan y Llu Awyr Brenhinol yn y Fali, gan mai yma y cafodd ef ei hun ei hyfforddi fel peilot."}, {"text_idx": "#000005", "text": "Bu ef a Mr ap oedd Iorwerth yn trafod nifer o faterion yn ymwneud a\u0302 gwaith y Llu Awyr Brenhinol ar yr Ynys, gan gynnwys y rhedffordd newydd, y potensial i ddatblygu mwy o hediadau sifil, cyfleoedd cyflogaeth lleol ymysg y gweithlu sifil o 1000+, a phryderon yngly\u0302n a\u0302 sw\u0302n awyrennau."}, {"text_idx": "#000006", "text": "Dywedodd Rhun ap Iorwerth AC: \u201cMae RAF y Fali yn gyflogwr pwysig iawn ar yr ynys, ac mae\u2019n rhan bwysig o\u2019m gwaith fel cynrychiolydd yr ynys yn y Cynulliad i weithio\u2019n agos gyda\u2019r Capten Grw\u0302p Braid a\u2019i di\u0302m i sicrhau bod y berthynas rhwng RAF y Fali a\u2019r gymuned yn parhau i fod yn un da."}, {"text_idx": "#000007", "text": "\u201cGellir datblygu\u2019r ganolfan ar gyfer mwy o gyfleoedd hedfan sifil, yn ogystal a\u0302\u2019r hediad i Gaerdydd, ac mae hynny\u2019n gyffrous dros ben. Mae sw\u0302n awyrennau yn fater sydd wedi\u2019i ddwyn i\u2019m sylw ar nifer o achlysuron, ac yr wyf wedi gohebu yn ddiweddar gyda\u2019r Weinyddiaeth Amddiffyn a Llywodraeth Cymru ar y mater hwn.\u201d"}]